[At eje idéerne] 


Fortsat fra forsiden. 

» I hvert nummer efterspørges mate- 
riale som er relevant for et »egoistisk, 
individualistisk, antikapitalistisk, ikke- 
primitivistisk anticivilisationistisk an- 
arkistisk blad« (husk at trække vejret). 
Så er det ligesom slået fast. Det virker 
en smule morsomt, at nogen som til- 
skriver sig anarkiet og egoismen, som 
om noget indeholder en kritik af at 
identificere sig med sådanne begreber, 
føler et behov for at definere sit blad, 
og sig selv, i en sådan grad. 

I det hele taget er bladet præget af 
modsigelser. Noget af det bedste, men 
samtidigt mest irriterende moralistiske, 
er de små historier om Ichabod Hera- 
now, en drikfældig vagabond og kynik- 
er. I hver historie møder Ichabod sam- 
fundets moral i forskellige personer og 
begivenheder og ender med at gøre 
tykt grin med alt og alle, mens han 
bunder øl efter øl. Paradoksalt nok 
bliver hans pointer til fortællingens 
morale, og det er træls at læse historier 
med en morale. Forfatteren har ikke 
kunnet frigøre sig fra at have et 
ærinde, en meddelelse til læseren, og 
dermed er det mere propaganda end 
litteratur. 

Den samme propagandatone går igen 
i de mere regelrette artikler om egois- 
me, 'egoisternes forening, nihilisme, 
solidaritet, ekspropriation, etc., og 
danner en spøjs kontrast til den hævd- 
ede egoisme. I artiklerne er det som om 
han idealiserer egoismen, som hanien 
tidligere skikkelse idealiserede anarkis- 
men. Måske er udgivelsen af et 
egoistisk-anarkistisk blad med vaga- 
bondiske længsler i sig selv en 
modsigelse. 

Jeg finder i det hele taget Apios 
skrivestil en smule mærkelig. Selvom 
han altid skriver i første person og 
undgår det dubiøse ”vi', føles hans 
skriverier enormt upersonlige. Han er 
der, og så alligevel ikke. Der er meget 
hoved, og kun lidt krop. Det er derfor 
jeg bedst kan lide fortællingerne om 
Ichabod Heranow som er meget krops- 
lige. Et aftrykt ”hadebrev” viser at jeg 
ikke er den eneste som oplever denne 
upersonlighed. 

Apio Ludds egoisme, er Stirners ego- 
isme. »Ingen skylder nogen noget! … 
Al moral, autoritet og højere magter 
bygger på den forudsætning at jeg … 
skylder noget — respekt, min tid, mit 
liv.…« Det er ikke en egoisme som 
handler om ensomhed, men om at 
skabe og eje sine relationer til andre 
mennesker, uden at underkaste sig 
fællesskabet. »Kun ved at adskille mig 
selv fra alle grupper, bliver jeg i stand 
til at relatere til andre som mit faktiske 
omskiftelige selv. jeg finder dem der, 

ligesom jeg, bevidst er ude J 
efter at skabe, fortære og 
nyde dem selv….« Det er et 
synspunkt som river alle 
idealer og guder ned fra det 
almenes piedestal, og viser 
at de kun har den magt som 
du tillader dem at have over dig. De 
består ikke uden for dig. Det er dig selv 
der skaber dem, og du har magten til at 
ødelægge dem. Ved at rive disse tåge- 
slør bort når man frem til at kunne 
erkende at alle handlinger bunder i 
egennytten, ikke i hellige og almene 
fordringer. Det er ikke så brutalt som 
det lyder, tag f.eks. kærligheden: kæler 
jeg for mine elskede fordi kærligheden 
er hellig? Nej, bestemt ikke. For mine 
elskedes skyld? Nej, kærlighed handler 
ikke om at skylde nogen noget, og min 
oplevelse af deres nydelse er jo netop 
min oplevelse. Jeg gør det for min egen 
skyld, jeg gør det fordi det glæder mig 
at se mine elskede være glade. Det er 
egennytte. 

Da jeg læste My Own kom jeg til at 
tænke på en passage henimod slut- 
ningen af Stirners Den eneste og hans 
ejendom, hvor han taler om humor, og 
siger noget som jeg tror er en nøgle til 
forståelsen af hele bogen: »At lade sin 
humor gå ud over menneskenes små- 
ligheder, det formår enhver, der har 
ophøjede følelser”; men at lade den 
spille med alle "store tanker, ophøjede 
følelser, ædel begejstring og hellig tro”, 
det forudsætter, at jeg er ejeren af alt.« 
Stirner er en joker, en nar, en harlekin, 
og humoren er et af de midler han 
anvender for at jorde alt ophøjet og 
helligt. Han forfægter egoismen, men 
samtidig gør han grin med den og alt 
andet, for han ejer idéerne — det er 
ikke dem som ejer ham. Jeg tror det 
samme gælder Apio Ludds My Own. 
Det er i humorens lys at bladene kan 
læses. Modsigelserne driver gæk med 
idéerne. Apio præsenterer sig selv, 
forsvinder om bag tæppet og dukker 
frem med en ny narrehat. Vi ser ham, 
og dog ikke. Han er der, og han er der 
ikke. Han spotter idéerne — for at blive 
deres ejer. Desværre er hans humor og 
stil en smule enerverende. Som der — 
sarkastisk — står et sted: »Det er en 
tynd linje der adskiller det at være et 
geni eller en nar.« & 

Meddelelse fra redaktionen 


Orkanen holder en lille sommerpause, 
og derfor kommer der ikke noget 
nummer i juli. Det næste nummer 

kommer den 1. august. 
Som sædvanligt modtager vi gerne 
artikler, etc. Send materiale til 


orkanenØriseup.net senest den 26. juli. 


+ 
Bladet har nu eksisteret i et år. 
Værsågod at vifte med jeres små sorte 
flag, eller noget… 


åd 
Summerbreak! 
Next issue: 1st of august. 


x> Støt Orkanen & 


Bliv støtteabonnent og få Orkanen 
i din postkasse hver måned. 

200 kr. for 6 numre + pjecer, o.a. 
Orkanen uddeles gratis, og sendes gratis 
til flere steder i landet. Ved at blive 
støtteabonnent hjælper du os med at 
sprede bladet og trykke større oplag. 
Skriv og hør mere: 
orkanenØriseup.net 


Her kan du få Orkanen 


- AFUK (Kbh SV) 

+ AMOK (Aarhus) 

- Bogcaféen Halmtorvet (Kbh V) 
- Bogcaféen Kotik (Aarhus) 

+ Bumzen (Kbh N) 

- Cykeltutten (Svendborg) 

+ Det Frie Gymnasium (Kbh N) 
+ Demos (Kbh N) 

+ Internationalt forum (Kbh N) 
- Nyt forum (Christiania) 

+ Paramount DIY (Roskilde) 

+ Ungdomshuset (Kbh NV) 


+ Ser du at et af disse steder ikke har flere blade, 
så send en mail, så kommer der en ny bunke. 

+ Bor du uden for København kan du få bladet 
tilsendt med posten. Tag kontakt. 

+ Vi søger distributører! Har du lyst til at sprede 
bladet, så tag kontakt: orkanenØriseup.net 


Bidrag til Orkanen 


Vi modtager: Artikler (ca. 5000 anslag), læser- 
breve (ca. 2500 anslag), billeder, tegninger, digte 
0.a. Send per e-mail. Vi accepterer tekster på 
dansk, svensk og engelsk. 

Næste nummer: Den 1. august 

Deadline: Den 26. juli 

Kontakt: orkanenØriseup.net 

Oplag: 200 

Tidl. numre og PGP: orkanen.noblogs.org 


Contribute to Orkanen 


We recieve: Articles (about 5000 keystrokes), 
letters (about 2500 keystrokes), images, poems, 
etc. Send by e-mail. We accept texts in Danish, 
Swedish and English. 

Next issue: I1st of August 

Deadline: 26th of July 

Contact: orkanenØriseup.net 

Circulation: 200 

Prev. issues and PGP: orkanen.noblogs.org 


PGP fingerprint: 
A7A8 69A9 0991 0880 5888 305B 59A1 75FA D5C6 09C3 


Orkanen 


København 


Udkommer i begyndelsen af hver måned 


6. juni 2018 


Nr. 6, 2. årgang 
Anarkistisk blad 


Gratis 


Anarki, tyveri, psykoterapi 


år vi siger at vi lever i et kapi- 

talistisk samfund, er det faktisk 

kun halvdelen af sandheden. 
Den anden halvdel er at det kapitalist- 
iske samfund lever i os. Det er ikke 
bare en række økonomiske tiltag og 
magtstrukturer, men også en tanke- 
gang, en kultur, en atmosfære. Det er 
en atmosfære som siver ind igennem 
vores kranier og griber vores tanker 
med et greb der nogen gange kan virke 
uundslippeligt. Før vi overhovedet kan 


dem. 


Der var engang. 


or mange år siden påvirkede en række sammenhæng- 
ende begivenheder mig i en sådan grad, at det udtryk- 


keligt har været med til at gøre mig til den, jeg er i dag. 


De spredte sig over et års tid med start i sommeren 2006. På 
daværende tidspunkt blev truslen mod Jagtvej 69's eksistens 
mere og mere tilspidset. Den egentlige kulmination, hvor 
tingene for alvor begyndte at rumstere i mit indre, var 
selvfølgelig selve rydningen plus nedrivningen af huset, og 
den efterfølgende angrebsbølge mod samfundet, alt sammen 
i begyndelsen af marts 2007, men særligt én begivenhed 
ledende op til dette kaos gjorde et indtryk, som jeg aldrig vil 
glemme. 

I november 2006 havde en demonstration ude ved Fader- 
husets tilholdssted i Rødovre indebåret forskellige aktioner, 
og endte med en masseanholdelse af små 100 mennesker. 
Faderhuset var en religiøs forening, der havde dannet fælles 
front med Københavns Kommune om at gøre en ende på det 
daværende ungdomshus, og dets åbenlyse personae non 
gratae. » Fortsættes på s. 2 

tale, bliver kapitalismens doktriner 
banket ind i hovederne på os, og når 
kapitalismen først kommer ind, kan 
menneskeligheden godt falde ud. For 
vores hoveder har kun plads til én af 


Én af de mange doktriner som vi 
bliver tvangsfodret er den kapitalist- 
iske atomisme. Det vil sige ekstrem 
isolering fra andre mennesker, et 
vakuum hvori kun du eksisterer, og 
alle andre i verden bliver gjort til 

objekter, ikke sidestillede subjekter. 
Menneskeheden i andre såvel som dig 
selv forsvinder, og du eksisterer kun i 
kraft af din økonomiske værdi. Har du 
ingen penge og er du ude af stand til at 
arbejde? Så er du blot en skygge af et 
menneske, hvis overhovedet det. 
Andre mennesker betyder ikke læng- 
ere noget blot i kraft af at de er men- 
nesker, og det samme gælder dig selv. » 
Fortsættes på s. 3 


fe 
My Own — Self-Ownership and Self-Creation against 
Authority. Nr. 8 og 13-16, 2013-2015. Udgivet af Apio 
Ludd/Intellectual Vagabond Editions. Hvert nr. på 12 s. 
Engelsk. 


Mit liv vil, set gennem samfundets linse, være 

fuldstændigt uinteressant, ubemærkelsesværdigt 

og succesløst. Det vil være modsætningen til en 
kvantificerbar eksistens, og jeg vil forsvinde uden at have 
bidraget med noget.« Sådan står der et sted i Apio Ludds 
egoistisk-anarkistiske blad My Own, og det belyser et 
paradoks som går igennem hele projektet. Hele tiden 
udtrykkes en vagabondisk længsel efter at vandre frit, både 
fysisk og mentalt, at skide højt og flot på samfundet, at gøre 
alting for ens egen skyld og leve i nuet, og dermed være 
fløjtende ligeglad med hvad man efterlader sig eller bidrager 
med. Men selve det at nedfælde denne længsel er jo netop at 
bidrage med noget til det menneskelige fællesskab, hvor lidt 
indflydelse dette bidrag end måtte have. Der er egentlig 
ingen grund til at skrive — ørkenen ligger der, det er bare at 
vandre ud i den — men Apio gør det alligevel, udgiver det til 
og med, og opretholder dermed en form for korrespondance 
med det forhadte samfund. Måske inkonsekvent, men fuldt 
forståeligt; det er langt mere attråværdigt at gøre hvad der 
glæder én, end at låse sig inde i filosofiske absolutter. 
Konsekvente kan de døde være. » Fortsættes på bagsiden. 

Kampen om virkeligheden 


indlæg i den seneste udgivelse af 

Orkanen [nr. 5, 2. årg., red.] om den 
virtuelle verdens indvirkning, ikke 
bare på hvert et individ indsuget deri, 
men også på alle os andre, har jeg — 
med udefrakommende input — funde- 
ret en del over mit eget forhold til 
konceptet virkelighed, og følgelig til 
virkeligheden omkring mig. 

Hvad er virkelighed ud fra et anarki- 
stisk perspektiv, og ikke ”bare” i for- 
hold til den virtuelle verden, men i det 
hele taget? 

Jeg er overbevist om, at virkelighed- 
en som sådan indebærer alt, hvad der 
overhovedet eksisterer; alt fra uende- 
lige universer til nanosekundgamle 
tanker. Afhængig af hvordan tid og 
rum anskues, rummer denne definition 
tillige (alle) fortid(er) og fremtid(er), og 
deres komplette indhold af al(le) 
form(er) for eksistens(er). Det skal jeg 
ikke komme nærmere ind på, men vil 
lade det række at sige, at der ud fra 
denne idé om virkelighed ikke er noget 
begribeligt i nogen form, der ikke er 
virkeligt. Det ligger så at sige udenfor 
individets, altså min opfattelseshori- 
sont. Det er for mig essensen i idéen 
om virkelighed, nemlig at der er tale 
om min virkelighed. Jeg hverken kan 
eller vil udtale mig sagligt og ”virke- 
ligt? om andres virkelighedsopfattelse. 
I stedet kan jeg dykke ned og fokusere 
på ideen om at skabe sin egen virkelig- 
hed som afgørende for tilblivelsen af et 
liv i frihed, og hvordan det lader til at 
langt fra alle individer der — aktivt — 
indlader sig på denne skabelse. 

Det er uundgåeligt, at hvis ikke jeg 
skaber min egen virkelighed, så bliver 
den skabt uafhængig af min kontrol 
eller indflydelse, og i min optik må det 
gælde for alle andre individer ligeså. 
Det forholder sig allerede sådan i mit 
liv som det er lige nu, og har forholdt 
sig således lige siden jeg kom til ver- 
den. Gråstens indlæg eksemplificerer 
således, som jeg ser det, dette under- 


I kølvandet på læsningen af Gråstens 


trykkelsesforhold ved at fokusere på 
den virtuelle verden som en skaber af 
individets virkelighed. Platforme for 
sociale medier er blot én af mange 
virkelighedsskabende fabrikker, der 
derudover består af politiske partier, 
institutioner, borgerforsamlinger, 
forskerteams, kunstnere, undervisere, 
forældre, filmselskaber og nyheds- 
medier. De har påvirket mig for altid, 
og min naive forhåbning holder mig 
ikke fra at indrømme, at størstedelen af 
dem, i større eller mindre grad, vil ved- 
blive at gnave i mine knogler, så længe 
der er saft og kraft at slubre i sig. 

Jeg kommer ikke til at overleve læn- 
ge nok til at opleve den verden, som 
jeg levende drømmer om, men overlev- 
else er heller ikke, hvad der driver mig; 
det er derimod kampen for at skabe 
min egen virkelighed, offensiven mod 
det og dem, der undertrykker mig med 
og gennem alternative virkeligheder. 
Denne kamp er min eneste mulighed 
for at bevæge mig fra en umiddelbar 
eksistens til et følende liv, for jeg kan 
ikke leve mit liv i knæ. Min overlevelse 
er for mig intet værd. Mit liv, derimod, 
betyder alt, og jeg gør hvad jeg kan for 
at opleve livet, og altså fortrænge over- 
levelsen. Dermed kan jeg ikke leve, 
hvis jeg ikke skaber min egen 
virkelighed. 

Kan andre mennesker leve deres liv, 
og ikke blot overleve, hvis ikke de 
skaber deres egen virkelighed? Det 
tror jeg ikke. Skaber jeg andres virke- 
lighed? Ja, det gør jeg utvivlsomt, men 
det er en forhadt realitet, der styrker 
mig i min kamp for alles frihed, såvel 
som min egen, fordi jeg afskyr at have 
folk under mig, og over mig. Jeg er 
imod al undertrykkelse. 

Hvad vil det i bund og grund sige at 
skabe sin egen virkelighed? Hvordan 
tager det sig ud? For mig handler det 
om, at jeg er hvad jeg gør, og omvendt. 
Når jeg angriber samfundet i dets 
undertrykkende konstellation, så står 
jeg op for mit eget liv og jeg udstikker 


en retning, som er min. Når andre gør 
det samme, står de ligeledes op for 
deres eget liv, og udstikker deres ret- 
ning. Jeg vil ikke repræsentere, kon- 
trollere og optimere andre end mig 
selv. Den, min egen virkeligheds- 
skabelse, er mit "hell fucking no' til 
hvem- og hvadsomhelst, der agter at 
proppe mig ind i deres virkelighed, så 
jeg mister mig selv, men det er også et 
opgør med mig selv, så jeg ikke tillader 
en afgivelse af egen virkelighed til 
fordel for enhver anden. 

Jeg både erkender og accepterer, at 
der foregår en løbende og evig dyna- 
misk påvirkning imellem mennesker, 
hvor denne påvirkning er umulig at 
kvantificere, og hvis manifestation og 
mulige konsekvenser er uforudsigelige. 
Virkelighedsskabelse er noget andet. 
Det er for mig noget dybere og mere 
identitetsbestemmende. Ser du, i det 
bestående samfund er jeg derude, hvor 
jeg bliver angrebet på min antiautori- 
tære eksistens uophørligt. Kun i 
oprørslommer af begrænset udform- 
ning, og eventuelt i selskab med kam- 
merater, frihedshungrende som mig 
selv, finder jeg en form for ro, ja, her 
finder jeg lykke. Her skaber jeg min 
virkelighed; her mærker jeg ikke, at jeg 
skal kæmpe med næb og kløer for ikke 
at blive skabt. 

Jeg vil ikke lade andre kæmpe denne 
min kamp for frihed, og det lader sig 
heller ikke gøre, men jeg står gerne 
side om side med ligesindede, hvor vi 
hver især gør vores bidrag til ødelæg- 
gelsen af det bestående for hver vores 
friheds og virkeligheds skyld. Her er 
det afgørende, hvordan vi kombinerer 
antiautoritære angrebsformer — ikke 
hvilke vi skal inkorporere, og hvilke vi 
skal distancere os fra. »En virkelighed 
venter« er, hvordan Gråsten afslutter 
sit indlæg. Sandt et stykke ad vejen, 
men der mangler præcision; Min 
virkelighed venter, og ligeså gør din. 
Lad os gribe dem. & 


A. Ipsy Ophaz. 


[Der var engang…] 


Fortsat fra forsiden. 

» Den danske presse var på stedet, da 
politiet påbegyndte anholdelserne, som 
blev gennemtrumfet med løftede knip- 
ler. Jeg husker, at jeg så dele af forløbet 
i et videoklip; jeg var ikke selv til ste- 
de. Udholdende og ufortrødent pump- 
ede betjentene løs med stavene på de 
både siddende og stående demon- 
stranter, der med udråb tiltagende i 
styrke og beskyttende kropsudfoldelser 


forsøgte at modsætte sig slagene. De 
levende billeder brændte sig fast på 
mig som flydende plastik på asfalt. 
Hvor jeg kommer fra, har dialog, op- 
hedet som lavmælt, altid været grund- 
stenen i forsøget på at løse enhver 
uenighed, og skulle en fysisk konfron- 
tation komme på tale, var det af yder- 
ste vigtighed at der var en styrkemæs- 
sig lighed mellem de involverede par- 
ter. Ikke på vilkår kunne det nogen- 
sinde godtgøres at være tre om én, 
sparke på nogen der lå ned eller des- 

lige. Derfor var den åbenlyse og skam- 
løse maltraktering af ubevæbnede fuld- 
stændig ufattelig og øjeblikkelig gen- 
stand for had mod politiet. Aldrig før 
havde jeg set en sådan undertrykkelse 
med mine egne øjne, og næsten mær- 
ket den på egen krop, fordi jeg følte, at 
det ligeså godt kunne have været mig i 
den forslåede klynge af ligesindede. 
Systematisk og kontrolleret var volden, 
som var den båret af den reneste form 
for selvfølgelighed og legitimitet. 

En anden ting, der fløj gennem mit 


[Anarki, tyveri, psykoterapi] 


Fortsat fra forsiden. 

» Din menneskelighed bliver berøvet, 
du forvandles til blot et hjul i den kapi- 
talistiske maskine, og du kan kun eksi- 
stere hvis du laver dig selv om til en 
vare som du er tvunget til at sælge. 
Kan det så overhovedet overraske 
nogen, at nogle af os mister grebet 
ikke bare på andres menneskelighed, 
men også vores egen? 

Selv har jeg kronisk angst og dis- 
sociative symptomer, og jeg har fundet 
frem til at den bedste terapi for at give 
mit sind ro er iboende antikapitalistisk. 
Der er mange former for angst, men 
min stammer fra en frygt for tab af 
kontrol, en rædsel for at miste evnen 
til at være mig når jeg vil være mig. 
Men i denne kapitalistiske verden er 
man ikke længere i kontrol over sin 
egen skæbne, og ens ret til basale ting 
som mad og husly gælder kun så længe 
man har pengene til at gennemtrumfe 
denne ret — ergo, din menneskelighed 
og dit behov for grundlæggende ting 
vil blive fuldstændigt ignoreret, hvis 
ikke du har mønter i lommen. Næh, 
hvis du ikke har penge, så er du faktisk 
mindre end menneske, og har med det 
samme mistet din ret til mad, husly, og 
fred i sindet! 

Min terapi, min måde at insistere på 
at jeg er et fuldkomment individ og 
ikke blot en skygge, er at tage min 
menneskelighed tilbage med egne 
hænder. Jeg tager fra supermarkeder 
hvad der behager mig og betaler intet 
for det, for jeg nægter at leve på kapi- 
talismens præmisser om hvornår jeg er 
og ikke er et menneske. Jeg genvinder 
kontrollen over min egen skæbne 
hvorend jeg kan, jeg flår mig selv fra 
det kapitalistiske hamsterhjul, og jeg 
cementerer min egen menneskelighed 
og kontrol — hvis ikke over for andre, 
så i det mindste over for mig selv. Det 
er i disse øjeblikke, hvor jeg hverken 
tænker på penge eller arbejde, at mit 
sind finder mest ro — mere ro end 


nogen psykiater nogensinde ville 
kunne give mig. 

Hvad angår mine dissociative symp- 
tomer, er det ikke så anderledes. Når 
denne lidelse er i stilfærdigt humør, 
kan det blot virke lidt som om verden 
omkring mig er en smule separeret fra 
mig, men når den er værst betvivler jeg 
min egen eksistens fuldstændigt; jeg 
bliver i tvivl om, om det jeg ser med 
mine egne øjne faktisk er noget jeg 
oplever, eller om jeg befinder mig ien 
drøm, eller om det bare er et minde der 
kører som på en skærm. Jeg glemmer 
hvem jeg er — hvad jeg er — og finder 
mig selv helt og aldeles overbevist om 
at jeg lever i en skyggeverden, og at 
den rigtige verden befinder sig bag et 
usynligt, uigennemtrængeligt gardin. 

I disse situationer er det kun én ting 
der hjælper: menneskelig kontakt. Men 
hvis jeg befinder mig alene ude på 
gaden, hvor hver eneste person der går 
forbi mig lever i sin egen atomiserede 
boble, kan det være helvedes svært at 
føle at jeg faktisk befinder mig blandt 
andre mennesker, og ikke bare robotter 
eller skygger. Og jeg ved at hvis jeg 
spurgte en tilfældig person om hjælp, 
ville vedkommende højst sandsynligt 
ikke se mig som et menneske på lige 
fod, men et passerende objekt, en 
separat entitet som vil forsvinde fra 
vedkommendes liv for evigt, så snart 
jeg er ude af syne. For det er det som 
kapitalismens atomisme gør ved os: vi 
gøres til isolerede individer som er 
indoktrinerede til kun at have os selv 
for øje, mens alle andre gøres til trin 
som vi bør træde på for at nå højere på 
den sociale rangstige — og hvis man 
ikke kan gøres til et trin, så er man 
ikke langt fra ikke at eksistere 
overhovedet. 

I disse situationer hvor jeg føler mig 
så langt væk fra verden omkring mig 
at jeg lige så godt kunne befinde mig 
på Mars, søger jeg familiemedlemmer 
der kan bringe mig tilbage til jorden, 


men også anarkistiske kammerater, for 
de er nogle af de få som har forstået 
andres menneskelighed. Under deres 
øjne, deres tale, og deres fornuft falder 
mit sind til ro, fordi jeg anderkendes 
som et fuldstændigt og ubetvivleligt 
individ. De taler til mig, ikke som om 
jeg var et objekt der helt tilfældigt 
passerede ind i deres sfære, men som et 
subjekt med sanser, liv, tanker, og 
følelser. Og når jeg taler tilbage føler 
jeg liv pulsere i dem, en livskraft som 
synes at have svundet ind i det meste 
af befolkningen, og jeg er ikke længere 
alene. Pludseligt ved jeg igen hvem jeg 
er, og at jeg er. 

Så jeg spørger: er det for meget at 
forlange at verden omkring en aner- 
kender at man er mere end et tal? Mere 
end sin bankkonto, og mere end sin 
arbejdskraft? Karl Marx sagde jo ret så 
kendt at arbejderen fremmedgøres fra 
sit arbejde, men i mine øjne er det 
langt værre end det: vi fremmedgøres 
også fra hinanden, og endda fra os 
selv! Det er derfor jeg drømmer om en 
verden hvor mennesker forstås og 
anerkendes som mennesker, og hvor 
vores sind kan finde ro i den viden at 
man ikke længere er det som 
kapitalismen gør en: alene. & 

Vaskebjørn 


hoved dengang, var, at et angreb på 
Jagtvej 69 var totalt uforsvarligt, 
uanset lovgivning og enhver anden 
form for pamperi. Faderhusets mål- 
rettede hovedløshed af en vision gik ud 
på at sanere Nørrebro og plædere for 
de stakkels afvigere (læs: brugere af 
Jagtvej 69, dvs. mig selv inkluderet), at 
de skulle se lyset, og altså bortkaste 
deres gudløse idiosynkrasier såsom 
frihed. Dette vanvid gjorde mig blot 
endnu mere rasende, og statens (kom- 
munens, whatever) forherligende 
heilen af dette korstog, tifold mere. 

På sin vis er jeg siden da blevet klog- 
ere, særligt i forbindelse med dialog, 


diskussion og forhandling, når snak- 
ken falder på emner som f.eks. autono- 
mi, politi, og autoriteter i det hele tag- 
et. Til stadighed bliver jeg ekstra flam- 
mende, når jeg ser den form for totalt 
overlegne og eksplicitte undertrykkel- 
se, men til forskel fra dengang er mit 
raseri og had overfor enhver under- 
trykkelse i samfundet, og på verdens- 
plan i øvrigt, nu blevet en konstant i 
mit indre. En konstant, jeg bærer med 
mig hvorhen jeg går, og som jeg uaf- 
værgeligt, og gerne voldeligt, handler 
imod som en dybt integreret og vel- 
overvejet del af min tilværelse. 

Det er 12 år siden, at jeg så det video- 

klip, og jeg ved at det inspirerede mig. 
De mennesker som stillede sig op for 
Jagtvej 69 og dets idéer, og imod staten 
og dens virke, de var med til at gøre 
det klart for mig, hvordan ord uden 
handling er uden betydning; Hvordan 
kampen for autonomi er en kamp, der 
er værd at kæmpe, også med en udtalt 
risiko mod egen frihed og levned, men 
mest af alt; hvordan undertrykkelse i 
enhver form skal dø. € wekse 

